ZIGA ขายIPO 5.90บ./หุ้น เข้าเทรด 17 ส.ค.นี้
ZIGA ขายไอพีโอหุ้นละ 5.90 บ. เข้าเทรด 17 ส.ค.นี้
9 ส.ค. 2560

คุณประพันธ์ เจริญประวัติ ผู้จัดการตลาดหลักทรัพย์เอ็ม เอ ไอ (mai) ให้เกียรติถ่ายภาพร่วมกับ คุณศุภกิจ งามจิตรเจริญ ประธานเจ้าหน้าที่บริหาร พร้อมด้วย คุณวราลักษณ์ งามจิตรเจริญ กรรมการผู้จัดการ บริษัท ซิก้า อินโนเวชั่น จำกัด (มหาชน) หรือ ZIGA คุณวรชาติ ทวยเจริญ กรรมการผู้จัดการ บริษัท ฟินเน็กซ์ แอ๊ดไวเซอรี่ จำกัด ในฐานะที่ปรึกษาทางการเงิน คุณพิมพ์ผกา นิจการุณ กรรมการผู้จัดการ บริษัทหลักทรัพย์ ธนชาต จำกัด (มหาชน) และบริษัทหลักทรัพย์ที่ร่วมจัดจำหน่ายอีก 3 แห่ง
เนื่องในโอกาสลงนามสัญญาแต่งตั้งผู้จัดจำหน่ายและรับประกันการจัดจำหน่ายหุ้นสามัญเพิ่มทุนต่อประชาชนทั่วไปเป็นครั้งแรก (IPO) ของ ZIGA  จำนวนทั้งสิ้น 130 ล้านหุ้น โดยกำหนดราคาเสนอขาย 5.90 บาทต่อหุ้น และเปิดให้จองซื้อระหว่างวันที่ 9-11  สิงหาคมนี้  ซึ่งคาดว่าจะเข้าจดทะเบียนในตลาดหลักทรัพย์ เอ็ม เอ ไอ วันที่ 17 สิงหาคมนี้